Άγιος Βλάσιος Μαγνησίας

Ο Άγιος Βλάσιος είναι χωριό του Πηλίου και της Περιφερειακής Ενότητας Μαγνησίας.

 Γεωγραφία - ιστορία 
Ο Άγιος Βλάσιος είναι κτισμένος στις νοτιοδυτικές πλαγιές του Πηλίου σε υψόμετρο 320 μέτρων στον δρόμο που οδηγεί από τα Άνω Λεχώνια στον Άγιο Γεώργιο Νηλείας, σε απόσταση περίπου 15 χιλιόμετρα από τον Βόλο. Το χωριό (πρώην ανεξάρτητη κοινότητα και νυν Τοπική Κοινότητα του Δήμου Βόλου) εκτείνεται από τον Παγασητικό κόλπο (οικισμός Μαλάκι) έως τα μέσα υψώματα του όρους Πηλίου. Ο πληθυσμός του ανέρχεται σε 322 κατοίκους (απογραφή 2011)ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10618 (σελ. 144 του pdf).
μικρογραφία|αριστερά|Ο Άγιος Βλάσιος με την παλιά ονομασία του σε φωτογραφία του 1914
Η ονομασία του οφείλεται στην εκκλησία του χωριού, που είναι αφιερωμένη στον ομώνυμο άγιο. Η παλαιότερη ονομασία του χωριού ήταν Καραμπάς ή Καραμπάσι, που στα τουρκικά σημαίνει μαύρη κεφαλή.
μικρογραφία|αριστερά|Ο Άγιος Βλάσιος (τότε Καραμπάσι) σε επιχρωματισμένη κάρτα που ταχυδρομήθηκε το 1917. Δημιουργός: Στέφανος Στουρνάρας (1867–1928)
Στα χρόνια αμέσως μετά την απελευθέρωση της Θεσσαλίας (1881), το Καραμπάσι έγινε διαμέρισμα του Δήμου Νηλείας. Το 1912, το Καραμπάσι έγινε ανεξάρτητη κοινότηταΦΕΚ 262Α - 31/08/1912. και το όνομά του άλλαξε επίσημα το 1927  σε Άγιος ΒλάσιοςΦΕΚ 306Α - 22/12/1927. Βλ. , από την ομώνυμη εκκλησία του χωριού που είναι κτίσμα του 1836. 

Στις 13 Μαΐου 1944, Γερμανοί κατακτητές (άνδρες των Ες-Ες) που εκτελούσαν επιχείρηση εκκαθάρισης εναντίον Ελλήνων ανταρτών, πυρπόλησαν το χωριό, σκότωσαν 11 κατοίκους και πήραν μαζί ομήρους άλλους κατοίκους, από τους οποίους απαγχόνισαν τρεις έξω από τον Βόλο στις 31 Μαΐου 1944 και άλλους τρεις έστειλαν για καταναγκαστική εργασία στην Γερμανία. Πριν από τα γεγονότα του Μαΐου του 1944, είχε προηγηθεί η δολοφονία άλλων τριών κατοίκων του Αγίου Βλασίου στις 22 Μαρτίου 1944 πάλι από Γερμανούς στρατιώτες. Επίσης στις 21 Μαΐου 1944, οι Γερμανοί εκτέλεσαν άλλους οκτώ  κατοίκους του χωριού στο Μαλάκι Μαγνησίας.

Από το 1998, ο Άγιος Βλάσιος αποτελεί δημοτικό διαμέρισμα του Δήμου Αρτέμιδος, που έχει την έδρα του στα Άνω Λεχώνια. Στην διοικητική περιφέρεια της πρώην κοινότητας και νυν δημοτικού διαμερίσματος του Αγίου Βλασίου ανήκουν τέσσερις οικισμοί:
 ο οικισμός του Αγίου Βλασίου με 322 κατοίκους, 
 ο παραθαλάσσιος οικισμός Μαλάκι με 113 κατοίκους, 
 ο οικισμός Παλιόκαστρο ή Παλαιόκαστρο με 55 κατοίκους, και  
 ο οικισμός Στρόφλος ή Στρόφιλος με 25 κατοίκους (στοιχεία απογραφής 2011).

Στα χρόνια της Τουρκοκρατίας, ο οικισμός του Παλιόκαστρου, που βρίσκεται στην ρεματιά ανάμεσα στα Άνω Λεχώνια και τον Άγιο Βλάσιο, κατοικούνταν σχεδόν αποκλειστικά από Τούρκους. Όπως ήταν φυσικό, στον οικισμό υπήρχε και μουσουλμανικό τέμενος (τζαμί). Ο πύργος του τζαμιού (ο μιναρές) υπήρχε μισοκατεστραμμένος μέχρι τα τέλη του 20ού αι., αλλά βάνδαλοι Έλληνες τον ανατίναξαν.

Πέτρινη γέφυρα η οποία βρίσκεται στην περιοχή έχει χαρακτηριστεί ως ιστορικό διατηρητέο μνημείο, «επειδή αποτελεί στοιχείο άνθησης των χωριών του Πηλίου κατά την εποχή της Τουρκοκρατίας»,ΦΕΚ 833B - 16/11/1988. καθώς επίσης το παλιό Δημοτικό Σχολείο το χωριού «διότι αποτελεί αξιόλογο και αντιπροσωπευτικό δείγμα παραδοσιακής σχολικής αρχιτεκτονικής της τελευταίας περιόδου της Τουρκοκρατίας και είναι σημαντικό για τη μελέτη της ιστορίας της αρχιτεκτονικής στον τομέα της σχολικής αρχιτεκτονικής».

 Παραπομπές 

 Περαιτέρω ανάγνωση 




 Εξωτερικοί σύνδεσμοι 


Αγιος Βλασιος
Άγιος Βλασιος